钦定古今图书集成/明伦汇编/氏族典/第196卷 > 《廖用贤尚友录》 > 晁伯宇
## 钦定古今图书集成/明伦汇编/氏族典/第196卷 > 《廖用贤尚友录》 > 晁伯宇

按《尚友录》：伯宇字锁庭，中进士第。黄鲁直尝荐之于
苏子瞻，子瞻曰：“伯宁诗骚细看甚奇丽，信乎其家多
异才也。虽然，凡文至足之馀，溢为奇伟。今晁文涉奇
似太早，可作切磋之语以告之，非谓其伟也，恐伤其
迈往之气耳。”官封丘丞，所著有《封丘集》行于世。